b'\n_START_ARTICLE_\n\xc4\x90uro Seder\n_START_SECTION_\n\xc5\xbdivljenjepis\n_START_PARAGRAPH_\nRodil se je v Zagrebu kjer je obiskoval klasi\xc4\x8dno gimnazijo, maturo je opravil 1946. na klasi\xc4\x8dni gimnaziji v Splitu. V tem letu je pri\xc4\x8del s \xc5\xa1tudijem na Akademiji likovnih umetnosti v Zagrebu v razredu prof. Antuna Mejzdi\xc4\x87a in diplomiral 1951. Specialisti\xc4\x8dni \xc5\xa1tudij slikarstva je kon\xc4\x8dal pri prof. Marinu Tartaglii 1953._NEWLINE_Po kon\xc4\x8danem \xc5\xa1tudiju je Seder delal kot ilustrator in tehni\xc4\x8dni urednik \xc4\x8dasopisa Jugoslovenski radio. Kasneje je delal v izdajateljski hi\xc5\xa1i Panorama, od 1968 do 1981 pa kot grafi\xc4\x8dni oblikovalec v Agenciji za marketing - Vjesnik. Od 1981 do 1983 je delal kot docent na Akademiji likovnih umetnosti v Zagrebu. Tam je bil v letih 1983 do 1987 dekan in od 1987 do 1998 redni profesor. Od leta 2000 je redni \xc4\x8dlan Hrva\xc5\xa1ke akademije znanosti in umetnosti._NEWLINE_Seder je bil v letih 1959 - 1966 \xc4\x8dlan skupine Gorgona. V \xc5\xa1estdesetih in sedemdesetih letih je objavljal poezijo v \xc4\x8dasopisih: Razlog, Kolo, Forum in Republika, 1978 je objavil zbirko pesmi Otac iz lonca. Kot slikar samostojno razstavlja od 1958, njegova dela se nahajajo v muzejih in galerijah v: Zagrebu, Reki, Vara\xc5\xbedinu, Splitu, Osijeku, Rovinju, Beogradu, M\xc3\xbcnchnu, Gradcu, Budim\xc5\xa1pe\xc5\xa1ti in New Yorku._NEWLINE_Seder je ustvaril \xc5\xa1tevilna dela (olja na platnu, freske, mozaike in vitraje) s sakralno tematiko v cerkvah in samostanih v Bosni in Hercegovini. \xc5\xbdal je bilo veliko teh del uni\xc4\x8denih v vojnah ob razpadu Jugoslavija.'